Diari Oficial de la Generalitat Valenciana


Sumari del DOGV 4414, del 09-01-2003 (2002/14104)

Informació publica de l'alternativa tècnica de programa de l'actuació integrada de la unitat d'execució 2 del sector C de sòl apte per a urbanitzar residencial, de les Normes Subsidiàries de Planejament de Moncofa.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14841


Organisme emissor
:   Proneompa SL

Tipus de document
:   Anunci

Informació publica de l'alternativa tècnica de programa de l'actuació integrada de la unitat d'execució 2 del sector C de sòl apte per a urbanitzar residencial, de les Normes Subsidiàries de Planejament de Moncofa. [2002/M14478]
  
La Comissió Territorial d'Urbanisme de Castelló, en data 22.07.2002, va aprovar definitivament el programa d'homologació i pla parcial del sector C de les normes subsidiàries de planejament de Moncofa, havent sigut adjudicada l'execució a la mercantil Proneompa SL. En data 23.10.2002 el director general d'Urbanisme ha concedit la cèdula d'urbanització de la unitat d'execució 2 a la mencionada mercantil.
  
La mercantil Proneompa SL ha formulat, a l'empara de l'establit en els articles 44, 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada per al desenvolupament de la unitat d'execució 2 del sector de sòl apte per a urbanitzar residencial C de les normes subsidiàries de planejament de Moncofa.
  
D'acord amb l'establit en l'article 48 de la llei esmentada es fa constar que l'alternativa tècnica comprén els següents documents: memòria del programa, cèdula d'urbanització i avantprojecte d'urbanització.
  
L'objecte de la iniciativa és la programació i completa urbanització de l'àmbit de la unitat d'execució 2.
  
La notaria on estan protocol·litzats els documents és la d'Emilio Viñals García, notari del Col·legi de València, districte de Castelló, i amb domicili al carrer de Rosario Creixach, número 21 de la Vall d'Uixó (Castelló).
  
L'exemplar depositat en l'Ajuntament de Moncofa té el número de Registre 6.028 i ha sigut depositat el dia 16 de desembre de 2002, i s'identifica com a programa d'actuació integrada per al desenvolupament de la unitat d'execució 2 del sector de sòl apte per a urbanitzar residencial C de les normes subsidiàries de planejament de Moncofa.
  
En aplicació de l'establit en l'article 48.1.C) en relació amb l'article 46.3 de la llei mencionada, se sotmet la citada alternativa tècnica de programa a informació publica, pel termini de 20 dies hàbils comptats des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'expressada notaria, en dia hàbil, de 09.00 a 14.00 hores, per a obtindre còpia de l'acta de protocol·lització dels citats documents o sol·licitar l'exhibició d'esta.
  
Així mateix, es fa constar la possibilitat de consultar en l'Ajuntament de Moncofa, en horari d'atenció al públic, les actuacions derivades de la documentació depositada, així com de presentar davant el propi Ajuntament, per incorporar-les a estes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol alternativa.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa substancialment distinta a la inicial i prestara la caució d'això en la quantia que determine l'Ajuntament. En este cas, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc el dia hàbil següent a la conclusió del termini per a presentar-les.
  
El present anunci es publica també a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, per als titulars no identificats, per a aquells el domicili fiscal dels quals es desconeix i per als titulars que no es troben en la base de dades de la relació que emet el Centre de Gestió Cadastral.